Na temelju članka 17. stavak 1. i članka 289. Zakona o socijalnoj skrbi („Narodne novine“ broj 18/22, 46/22 119/22, 71/23, 156/23, 61/25), članka 48. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17, 98/19 i 144/20) i članka 26. Statuta Općine Kloštar Ivanić („Glasnik Zagrebačke županije“ br. 13/21), Općinsko vijeće Općine Kloštar Ivanić na 4. sjednici održanoj dana 17.12.2025. godine donijelo je

**ODLUKU O II. IZMJENAMA I DOPUNAMA**

**ODLUKE O SOCIJALNOJ SKRBI**

**OPĆINE KLOŠTAR IVANIĆ**

Članak 1.

U Odluci o socijalnoj skrbi Općine Kloštar Ivanić („Glasnik Zagrebačke županije“ br. 51/22, 16/24), članak 16. mijenja se i glasi:

„Članak 16.

Pravo na jednokratnu novčanu pomoć (božićnica i uskrsnica) imaju:

* socijalno ugroženi umirovljenici-korisnici nacionalne naknade koji imaju prebivalište na području Općine čija mjesečna primanja ne omogućuju normalno podmirivanje osnovnih životnih potreba u visini koja je određena Programom socijalnih potreba za tekuću godinu i Odlukom općinskog načelnika,
* nezaposleni s prebivalištem na području Općine koji su kao nezaposleni prijavljeni u evidenciji Hrvatskog zavoda za zapošljavanje, Stručne službe Zagreb, Ispostave Ivanić-Grad do datuma određenog Odlukom Općinskog načelnika za tekuću godinu i koji nisu primatelji novčane naknade,
* radno nesposobni korisnici zajamčene minimalne naknade s prebivalištem na području Općine,
* osobe sa statusom njegovatelja ili roditelja njegovatelja s prebivalištem na području Općine Kloštar Ivanić kojima je za to izdano Rješenje Hrvatskog zavoda za socijalni rad.

Jednokratna novčana pomoć umirovljenicima-korisnicima nacionalne naknade, nezaposlenima, radno nesposobnim korisnicima zajamčene minimalne naknade, osobama sa statusom njegovatelja ili roditelja njegovatelja isplaćuju se jednom godišnje, uoči Božića odnosno Uskrsa.

Iznos jednokratne novčane pomoći, vrijeme isplate kao i uvjeti koje korisnik mora zadovoljavati kako bi ostvario navedeno pravo, posebnom odlukom uređuje Općinski načelnik prema sredstvima osiguranim u Proračunu Općine, sukladno Programu socijalnih potreba za tekuću godinu.“

Članak 2.

Ova Odluka stupa na snagu osmi dan od dana objave u „Glasniku Zagrebačke županije“.

KLASA: 550-01/22-01/11

URBROJ: 238-14-01-25-6

Kloštar Ivanić, 17.12.2025.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

PREDSJEDNIK OPĆINSKOG VIJEĆA

OPĆINE KLOŠTAR IVANIĆ:

Krešimir Bunjevac